For 4 måneder siden blev 33-årige Marie Bjerre valgt ind i folketinget for første gang.  Med  8.627 personlige stemmer fik hun 6. fleste stemmer i Nordjyllands Storkreds.

I dag tog i for alvor hul på den politiske karriere, da folketinget åbnede et nyt folketingsår. - Det er helt vildt overvældende. Jeg kan ikke forestille mig noget smukkere rum, siger Marie Bjerre, mens hun kigger rundt i folketingssalen fra sin nye plads. På plads nummer 92 bagerst i folketingssalen står der Marie Bjerre. Det er her, at Venstres nyvalgte folketingsmedlem har fået plads. - Det er på allerbagerste række. Sådan er det, at være nyvalgt folketingsmedlem. Man starter her og så må man kæmpe sig fremad, siger Marie Bjerre. Vil sætte politisk aftryk Som nyvalgte medlem i Venstres gruppe har Mare Bjerre fået to ordførerskaber. Udover ordfører for bæredygtighed og verdensmålene er hun også erhvevsordfører. - Jeg vil sætte aftryk på noget politik. Det er en kæmpe tillid, der er blevet vist mig, siger Marie Bjerre. Marie Bjerre blev opstillet i Himmerlandskredsen i 2016, og ved valget i juni blev hun valgt ind for første gang. Hun har netop deponeret sin bestalling som advokat og opsagt sin stilling for at være politiker på fuld tid. - Jeg synes stadig, at det er ekstremt overvældende, og jeg får sommerfugle i maven, siger hun. Se Marie Bjerre vise rundt på sin nye arbejdsplads: